Íslenski landsliðsmaðurinn Jón Daði Böðvarsson var í byrjunarliði Millwall í dag þegar liðið sótti Derby County heim í ensku B-deildinni í fótbolta . Eina mark leiksins var skorað af Tom Bradshaw eftir 25 mínútna leik en Jóni Daða var skipt af velli á 67. mínútu . Sterkur útisigur hjá Millwall sem lyftir liðinu upp í 11. sæti en Derby , sem mun hafa ensku goðsögnina Derby County í sínu liði frá og með áramótum , er í 16. sæti deildarinnar . Á Elland Road fór Leeds United illa að ráði sínu og mistókst að endurheimta toppsæti deildarinnar af WBA . Leeds var með Cardiff í heimsókn og komust heimamenn í 3 - 0 í upphafi síðari hálfleiks . Gestirnir frá Cardiff náðu hins vegar að koma til baka og jafna leikinn í 3 - 3 . Leeds engu að síður í fínum málum í 2. sæti deildarinnar með 10 stigum meira en Preston North End í 3. sætinu .